**Ráiteas Fáltas agus Íocaíochtaí 2015 - 2016**

**Treoracha Chomhlánaithe**

**Ginearálta**

1. Tá cruth an Ráitis Fáltas agus Íocaíochtaí dearth le haghaidh próiseála uathoibríoch. Nótaigh le do thoil:

 (a) Gach iontráil a dhéanamh cruinn go dtí an Euro is gaire,

 (b) Gan leasú a dhéanamh ar aon cheannteideal atá ann.

 (c) Ceannteideal breise a chur isteach san fhoirm más gá.

1. Tá na cuntais bhainc uile a bhaineann leis an mBord Bainistíochta i dteideal stádais charthanaigh agus dá thoradh sin saor ó cháin DIRT. Ní féidir cuntais bhainc eile atá bainteach leis an scoil, ach nach bhfuil go díreach faoi stiúradh an Bhoird Bainistíochta m.sh. cuntas bhainc a bhaineann le Coiste na dTuismitheoirí, a fhógairt mar chuntais den charthanacht faoi uimhir thagartha charthanaigh na scoile. Is féidir comhairle a lorg ón Rúnaíocht Airgeadais i dTeach an Ardeaspaig i dtaobh na nithe seo.
2. Ní cheadaítear na deontais uile a thagann ón Roinn Oideachais agus Scileanna a úsáid ach amháin le haghaidh an chuspóra gur eisíodh iad.

**Réimse**

1. Clúdaíonn an tuairisc gach uile chuntas bainc, cuntas taisce agus cuntas iasachta a bhaineann leis an mBord Bainistíochta.
2. Ní cóir cuntais nach bhfuil faoi stiúradh an Bhoird Bainistiochta, m.sh. an cuntas bainc a bhaineann le Coiste na dTuismitheoirí a chlúdach sa tuairisc seo.

**FÁLTAIS SCOILE (lth. 2)**

**Ioncam Ginearálta**

Mion chuntas ar na fáltais uile atá faighte ag an mBord Bainistíochta agus atá ar fáil le haghaidh costais reatha ginearálta na scoile atá san Aguisín seo. D’fhéadfadh na deontais Stáit seo a leanas a bheith san áireamh:

1. **Deontas Caipitíochta:** Díoltar an deontas seo i ndhá ghála (Nollaig agus Meitheamh) ag an ráta reatha le haghaidh gach dalta ar an rolla ar an 30ú Meán Fómhair roimhe sin.
2. **Deontais Ghinearálta Eile:** Baineann sé sin leis an tsuim iomlán a fuarthas le haghaidh na ndeontas uile ar fad.

**Deontais Faighte le hAghaidh Feidhmeanna Faoi Leith**

Ba chóir na fuílligh a thaispeántar anseo a aistriú go dtí an colún ‘Deontais Faighte’ ar leathanach 4 ‘Ainilís ar Dheontais le hAghaidh Feidhmeanna Faoi Leith’. Ní cheadaítear na deontais uile a thagann ón Roinn Oideachais agus Scileanna a úsáid ach amháin le haghaidh an chuspóra gur eisíodh iad.

***Seo iad na deontais infhaighte ag scoileanna ar chóir cuntas a thabhairt orthu:***

1. **Deontas um Rúnaíocht agus Fheighlíocht Scoile :** Tá an deontas seo bunaithe ar an meastachán an dalta. Faoin gceannteideal sin tabhair cuntas, le do thoil, ar dheontais a fuarthas faoi scéimeanna 1978/79 nó faoin Deontas reatha le haghaidh Seirbhisí Cúnta. Is le haghaidh tuarastail amháin (ollphá agus PRSI fostóra) feighlí nó rúnaí nó iad araon, is cóir an deontas seo a úsáid. Mura bhfuil feighlí nó rúnaí fostaithe ag an scoil is féidir an deontas seo a úsáid le haghaidh costais seirbhísí conartha a chlúdach.
2. **Deontas Maoirseachta:** Clúdaíonn an deontas seo scoileanna le 1 - 3 mhúinteoir chomh maith le scoileanna ina ndéanann duine/daoine eile seachas na múinteoirí an mhaoirseacht. Tugtar suimeanna ag braith ar uimhir na múinteoirí agus ar cé acu a nglacann na múinteoirí an dualgas sin orthu féin nó nach nglacann.
3. **Deontas Leabhar Scoile: :** Íocaíocht an dalta.
4. **Deontas Tástálacha Caighdeánacha:** Íocaíocht an dalta.
5. **Riachtanas Speisialta:** Íocaíocht an dalta.
6. **Deontas Teicneolaíochta ICT:** Scéim deontas chun trealamh riachtanach teicneolaíochta cúnta a cheannach do dhaltaí atá faoi mhíchumas fisiceach nó cumarsáide.
7. **Deontas DEIS SSP:** Is deontas breise neamhíoc/caipitíochta é seo atá ag dul do gach scoil DEIS bunaithe ar ché chomh míbhuntáisteach is atá an scoil.
8. **Deontas Oidí Tacaíochta:** Tá gach scoil atá roghnaithe le bheith páirteach sa scéim seo i dteideal deontais bliantúil.
9. **Deontas um Luaththosú Scoile:** Deontas iomlán agus leath-dheontas le haghaidh páirteachais na dtuismitheoirí agus ábhair/fearais agus Deontas Caipitíochta do Luath-Thosaitheoirí.
10. **PBD Deontais Tógála** - De ghnáth is trí leabhair na n-iontaobhaithe /an Pharóiste a phróiseáltar deontais le haghaidh costais tógala, soláthar troscán agus fairsingiú scoile. Má dhéantar an phróiseáil trí leabhair na scoile is i leathanach 2: Deontais le haghaidh Riachtanas ar Leith is cóir na deontais a thaispeáint.
11. **Deontas Éigeandála**
12. **Béilí Scoile**
13. **Deontais do Mhionoibreacha**

Faoin scéim leasaithe ó Samhain 2013, cuirfear maoiniú ar fáil do gach bhunscoil lánaitheanta ar an mbonn seo a leanas: €5,500 de bhundeontas móide €18.50 in aghaidh gach dalta príomhshrutha agus €74 in aghaidh gach dalta faoi riachtanais speisialta ar na rollaí an 30ú Meán Fomhair den bhliain roimh eisiúint an deontais. (Beidh feidhm ag an ráta de €74 maidir le dalta faoi riachtanais speisialta atá ag freastal ar scoil speisialta nó ar rang speisialta atá mar chuid de scoil phríomhshrutha);

**CAITEACHAS lth. 3**

**Caiteachas Ginearálta**

Sa sceideal seo ba chóir mionchuntas a thaispeáint ar na híocaíochtaí uile a bhaineann le costas reatha ginearálta na scoile.

**Caiteachas maidir le Deontais Faoi leith**

Ba chóir na fuílligh a thaispeántar anseo a aitriú go dtí an colún ‘Íocaíochtaí’ ar leathanach 4 ‘Analís ar Dheontais le hAghaidh Feidhmeanna Faoi leith’. Má theastaíonn ón scoil breis airgid a chur leis an deontas seo chun caiteachas breise a sholáthar, meabhraigh gur ó ioncam ginearálta (m.sh. bailiúcháin áitiúla) a thagann

an bhreis airgid sin agus ní ó aon dheontas eile faoi leith. Ba chóir an caiteachas breise sin a thaispeáint ins an sceideal ‘Caiteachas Ginearálta’ ar leathanach 3.

**ANAILÍS AR DHEONTAIS hAGHAIDH FEIDHMEANNA FAOI LEITH lth. 4**

Séard is aidhm don sceideal seo ná lorg an chaiteachais maidir le deontais faoi leith a leanúint agus a thaispeáint cé mhéid atá fágtha le caitheamh i ngach ceann de na deontais seo. (Deontais Neamhídithe b/f).

**SCEIDEAL A BHAINEANN LE hIONCAM/DEONTAIS GAN ÍOC (lth. 4)**

Má tá an scoithdháta roimh dheireadh na bliana ba chóir an tsuim a bhaineann le ‘deontais /ioncam infhaighte’ ag deireadh na bliana a chur san áireamh anseo.

**SCEIDEAL DEN tSUIM INÍOCTHA (lth. 4)**

Má tá an scoithdháta roimh dheireadh na bliana ba chóir na suimeanna iníoctha don scoil ag deireadh na bliana a chur san áireamh anseo. (an méid fabhraithe)

**RÁITEAS SREABHADH AIRGID (lth. 5)**

Ba chóir an t-iarmhéid de gach cuntas reatha agus gach cuntas taisce (cuntais trína ndéantar próiseáil ar dheontais le haghaidh feidhmeanna faoi leith, san áireamh) a shuimiú agus an t-iomlán den iarmhéid tosaigh a líonadh isteach i leathanach 5. Ba chóir anailís den iarmhéid deiridh faoi seach de gach cuntas atá sa ráiteas a chur ar fáil anseo.